Virallinen lehti nro C 150 , 28/05/1999 s. 0618



A4-0041/99 Ehdotus neuvoston päätökseksi makrotaloudellisen rahoitusavun myöntämisestä Albanialle (KOM(98)0507 - C4-0590/98 - 98/0273(CNS)) Ehdotus hyväksyttiin seuraavin tarkistuksin: (Tarkistus 1) Johdanto-osan 2 a kappale (uusi) >Alkuperäinen teksti> >EP:n äänestyksessä hyväksytty teksti> Albanian 22. marraskuuta 1998 hyväksymä uusi perustuslaki, jota vailla se on ollut kommunismin kukistumisen jälkeen, lujittaa ihmisoikeuksien kunnioitusta ja oikeusvaltiota, (Tarkistus 2) Johdanto-osan 2 b kappale (uusi) >Alkuperäinen teksti> >EP:n äänestyksessä hyväksytty teksti> Albanian on jatkettava väsymättömästi perustavanlaatuisten poliittisten ja taloudellisten uudistusten toteuttamista oikeusvaltion ja kokonaisvaltaisen demokratian luomiseksi sekä sellaisen markkinatalousjärjestelmän käyttöönottamiseksi, jossa kunnioitetaan yhteiskunnallisen oikeudenmukaisuuden ja ympäristönsuojelun vaatimuksia, (Tarkistus 3) Johdanto-osan 6 kappale >Alkuperäinen teksti> Albania toteuttaa perustavanlaatuisia uudistuksia edistääkseen talouden uudistumista ja luodakseen instituutioita, joiden toimintakyky on vahva; uudistusten painopiste on selkeästi instituutioiden luomisessa, julkishallinnon ja oikeusjärjestelmän uudistamisessa, vahvan ja suorituskykyisen pankkialan kehittämisessä, toimivien maatalousmaan markkinoiden luomisessa ja yritysten yksityistämisen nopeuttamisessa; hallitus on vakaasti sitoutunut pyramidirahastoja tarjoavien yhtiöiden nopeaan lakkauttamiseen ja korruption torjumiseen, >EP:n äänestyksessä hyväksytty teksti> Albania toteuttaa perustavanlaatuisia uudistuksia edistääkseen talouden uudistumista ja luodakseen instituutioita, joiden toimintakyky on vahva; uudistusten painopiste on selkeästi instituutioiden luomisessa, julkishallinnon ja oikeusjärjestelmän uudistamisessa, julkistalouden rakenteiden ja varainhoidon valvontamenettelyjen kehittämisessä sekä rahoituslaitosten toiminnan vakauden valvontaan liittyvään yksityiskohtaiseen lainsäädäntöön nojautuvan vahvan ja suorituskykyisen pankkialan kehittämisessä, toimivien maatalousmaan markkinoiden luomisessa ja yritysten yksityistämisen nopeuttamisessa; hallitus on vakaasti sitoutunut tullauspalvelujen nykyaikaistamiseen uuden tullikoodeksin perusteella, pyramidirahastoja tarjoavien yhtiöiden nopeaan lakkauttamiseen ja poliittista vakautta ja talousjärjestelmää vaarantavien korruption sekä järjestäytyneen rikollisuuden torjumiseen, (Tarkistus 4) Johdanto-osan 6 a kappale (uusi) >Alkuperäinen teksti> >EP:n äänestyksessä hyväksytty teksti> turvallisuuden sekä lain ja järjestyksen palauttaminen koko maahan on edelleen yksityisen taloudellisen toiminnan ja ulkomaisten investointien tärkeä edellytys, (Tarkistus 5) Johdanto-osan 8 a kappale (uusi) >Alkuperäinen teksti> >EP:n äänestyksessä hyväksytty teksti> tämän Albanian institutionaalisten ja rakenteellisten uudistusten tukemiseen tarkoitetun avun pitäisi lisäksi helpottaa maan yhteiskunnallisten ja poliittisten ongelmien ratkaisua, (Tarkistus 7) Johdanto-osan 9 a kappale (uusi) >Alkuperäinen teksti> >EP:n äänestyksessä hyväksytty teksti> Albania on kärsinyt huomattavista sosiaalisista ja taloudellisista vahingoista Kosovossa ja muissa entisen Jugoslavian tasavallan osissa tapahtuneen kehityksen vuoksi, mistä syystä se tarvitsee kiireisesti rahoitusapua; ennen jokaisen makrotaloudellisen rahoitusapuerän maksamista Albanian taloudellisen ja institutionaalisen politiikan edellytykset on kuitenkin arvioitava, (Tarkistus 8) Johdanto-osan 10 kappale >Alkuperäinen teksti> yhteisön lainojen hallinnoiminen on annettava komission tehtäväksi, ja >EP:n äänestyksessä hyväksytty teksti> varainhoitoasetuksen 107 artiklan mukaisesti komissio vastaa kolmansille maille myönnettyihin tukiin liittyvien määrärahojen asianmukaisesta käytöstä ja tämän seurauksena yhteisön lainojen hallinnoiminen on annettava komission tehtäväksi, ja (Tarkistus 9) Johdanto-osan 10 a kappale (uusi) >Alkuperäinen teksti> >EP:n äänestyksessä hyväksytty teksti> komissio asettaa kummankin erän maksamisen ehdoksi sen, että jäljellä olevat pyramidirahastoja tarjoavat yhtiöt lakkautetaan nopeasti ja osoitetaan, että näin on tehty, ja että äskettäin hyväksytty olennainen talousarviolaki pannaan täytäntöön; komissio tutkii myös ennen maksamista, mihin vaiheeseen uusien tullaussääntöjen hyväksyminen, tulli- ja verotulojen perimisen konsolidointi sekä tullauspalvelujen nykyaikaistaminen ovat edenneet siihen mennessä, (Tarkistus 10) 2 artiklan 2 kohta >Alkuperäinen teksti> 2. Komissio tarkistaa säännöllisin väliajoin yhteistyössä raha-asiain komitean kanssa ja sovittaen toimintansa yhteen Kansainvälisen valuuttarahaston kanssa, että Albanian talouspolitiikka on tämän makrotaloudellisen rahoitusavun tavoitteiden mukaista ja että rahoitusavun ehdot täytetään. >EP:n äänestyksessä hyväksytty teksti> 2. Komissio tarkistaa säännöllisin väliajoin yhteistyössä raha-asiain komitean kanssa ja sovittaen toimintansa yhteen Kansainvälisen valuuttarahaston ja Pharesta vastaavan komitean kanssa, että Albanian talouspolitiikka on tämän makrotaloudellisen rahoitusavun tavoitteiden sekä moitteettoman ja tehokkaan varainhoidon periaatteiden mukaista ja että rahoitusavun ehdot täytetään. (Tarkistus 11) 2 artiklan 2 a kohta (uusi) >Alkuperäinen teksti> >EP:n äänestyksessä hyväksytty teksti> 2a. Komissio tiedottaa Euroopan parlamentille lainaa koskevista taloudellisista ja institutionaalisista ehdoista, joista on sovittu Albanian viranomaisten kanssa 1 kohdan mukaisesti, sekä lisäksi suoritettujen tarkistamisten tuloksista 2 kohdan mukaisesti. (Tarkistus 12) 3 artiklan 2 kohta >Alkuperäinen teksti> 2. Jollei 2 artiklan säännöksistä muuta johdu, toinen erä maksetaan, jos rakenteelliseen sopeuttamiseen tarkoitetun järjestelyn toteuttaminen etenee tyydyttävästi, ja aikaisintaan kolmen kuukauden kuluttua ensimmäisen erän maksamisesta. >EP:n äänestyksessä hyväksytty teksti> 2. Jollei 2 artiklan säännöksistä muuta johdu, toinen erä maksetaan, jos tarpeelliset poliittiset ja institutionaaliset uudistukset sekä rakenteelliseen sopeuttamiseen tarkoitetun järjestelyn toteuttaminen etenevät tyydyttävästi, ja aikaisintaan kolmen kuukauden kuluttua ensimmäisen erän maksamisesta. (Tarkistus 14) 3 artiklan 2 a kohta (uusi) >Alkuperäinen teksti> >EP:n äänestyksessä hyväksytty teksti> 2a. Komissio tiedottaa Euroopan parlamentille asiasta ennen makrotaloudellisen avun toisen erän maksamista. (Tarkistus 13) 4 artiklan 5 kohta >Alkuperäinen teksti> 5. Raha-asiain komitealle tiedotetaan 2 ja 3 kohdassa mainituissa toimenpiteissä tapahtuvasta kehityksestä vähintään kerran vuodessa. >EP:n äänestyksessä hyväksytty teksti> 5. Euroopan parlamentille, raha-asiain komitealle ja Pharesta vastaavalle komitealle tiedotetaan 2 ja 3 kohdassa mainituissa toimenpiteissä tapahtuvasta kehityksestä vähintään kerran vuodessa. Lainsäädäntöpäätöslauselma, johon sisältyy Euroopan parlamentin lausunto ehdotuksesta neuvoston päätökseksi makrotaloudellisen rahoitusavun myöntämisestä Albanialle (KOM(98)0507 - C4-0590/98 - 98/0273(CNS))(Kuulemismenettely) Euroopan parlamentti, joka - ottaa huomioon komission ehdotuksen neuvostolle KOM(98)0507 - 98/0273(CNS) ((EYVL C 302, 1.10.1998, s. 5.)), - neuvoston kuultua sitä EY:n perustamissopimuksen 235 artiklan mukaisesti (C4-0590/98), - ottaa huomioon työjärjestyksensä 58 artiklan, - ottaa huomioon taloudellisten ulkosuhteiden valiokunnan mietinnön ja ulko- ja turvallisuusasiain sekä puolustuspolitiikan valiokunnan sekä budjettivaliokunnan lausunnot (A4-0041/99); 1. Hyväksyy komission ehdotuksen parlamentin tekemin tarkistuksin; 2. Pyytää komissiota muuttamaan ehdotustaan vastaavasti EY:n perustamissopimuksen 189 a artiklan 2 kohdan mukaisesti; 3. Pyytää tulla kuulluksi uudelleen, jos neuvosto aikoo tehdä huomattavia muutoksia komission ehdotukseen; 4. Kehottaa puhemiestään välittämään tämän lausunnon neuvostolle ja komissiolle.